৭. দ্বিতীয় মেয়াদে ক্ষমতায় আসার জন্যে যেহেতু জনগণের সমর্থনের ওপর নির্ভর করতে হয়নি, সেহেতু জনস্বার্থ দেখার কোনও অঙ্গীকারই সরকারের কর্মকাণ্ডে দৃশ্যমান নয়। এরশাদের মতো স্বৈরাচার ও তার সহযোগীদের দূত -মন্ত্রী বানিয়ে, এরশাদ আমলের দূর্নীতির রানী তথাকথিত 'ফার্স্ট লেডি' রওশন এরশাদকে বিরোধীদলীয় নেতা বানিয়ে, ভোটারবিহীন নির্বাচন নামক কলঙ্ক তিলক কপালে নিয়ে ক্ষমতায় এসেছে আওয়ামী লীগ। সরকারকে পেয়ে বসেছে দাম্ভিকতায়। জনগণ এবং সম্মানিত মানুষদের অসম্মান-অবহেলা করাটা নিয়মে পরিণত করে ফেলা হয়েছে। বিদ্যুৎ উৎপাদন বন্ধ করে দিয়ে জনগণকে লোডশেডিং শেখাতে চাওয়া হয়। মনে হয় জনগণ ‘প্রজা’, কথা বলছে ‘রাজা’। অথচ দেশটাই ‘প্রজা’ মানে জনগণের, যারা ‘রাজা’ ভাবছেন তাদের একার নয়। প্রাইমারি স্কুলের শিক্ষকদের ‘পিপার স্প্রে’ মারে, পুলিশ দিয়ে পেটায়।